Deiopea
Vide etiam paginam fere homonymam: 184 Dejopeja. Deiopea in mythologia Romana fuit nympha quam Iuno Aeolo, magistro ventorum, in matrimonium destinavit si ventos ad naves Aeneae dirumpendas emitteret. Deiopea (si sit re vera eadem persona) fuit Nereis, filia Nerei dei marini, e Doride genita, secundum Hyginum in libro "Fabulae" inscripto, qui hoc nomen e textu Georgicon Vergilii sine dubio dempsit; ibi enim Vergilius eam inter sectatrices Cyrenes enumeraverat, scilicet Drymo, Xantho, Ligea, Phyllodoce, Cydippe, Lycorias, Clio, Beroe, Ephyre, Opis, Asia, Deiopea, Arethusa.